Ранча «Піковая сямёрка»

«**Ранча „Піковая сямёрка“**» () — чэскі камэдыйны тэлесэрыял Івы і Эвы Пэлантаў, прэм’ера якога адбылася ў 1998 року. Зь першых сэрыяў сэрыял карыстаўся глядацкай увагаю. Выходзіў на Чэскім тэлебачаньні да 2005. Паводле сэрыялу таксама была выдадзеная кніга з малюнкамі Гонзы Вычытала.

## Сюжэт
Кудрны — звычайная сям’я, якая жыве ў праскіх Высачанах. Нечакана ім дастаецца ў спадчыну вясковая сядзіба дзядзькі Губэрта. Сьпярша яны прыяжджаюць туды па выходных, пасьля дзеці застаюцца з бабуляй і па сьвятах, але ўрэшце ўся сям’я перасяляецца ў вёску.

## Пэрсанажы
* **Мама** (Мілена Штайнмаслава) — оптык. Прыхільніца здаровага харчаваньня ўсяе сям’і. Набывае ў краме за вялікія грошы казінае малако, а пасьля пераезду ў вёску заводзіць казу й іншую свойскую жывёлу.
* **Тата** (Міраслаў Нога, агучыў Пётар Рыхлы) — праграмоўца. На дачы паводзіцца так, што даводзіць жонку да шаленства, а сямейны бюджэт — да дзіркі. Марыць пра каня, і на саракагодзьдзе гэтая мара спраўджваецца.
* **Сьцяпан** (Мар’ян Бэнік) — 12-гадовы сын. Апавядальнік усяе гісторыі. Жадаў мець сабаку, таму, калі на Раство атрымаў у падарунак сабачы каталёг, быў расчараваны. На зьдзіўленьне, уранку перад домам яго чакаў сапраўдны сабака *Падарунак*, якога яму падаравала бабуля. Камэру атрымаў дзякуючы бабулінаму неспадзяванаму «каскадэрскаму труку» ў дзень ейнага вясельля ў конкурсе на тэлебачаньні. У каханьні не здабыў шчасьця. З-за неразьдзельнага каханьня да аднаклясьніцы Маркеткі Чымпэравай падумваў пра самагубства.
* **Мацей** (Павал Зэднічак) — 6-гадовы сын. Заўжды мае пад рукой што-небудзь хітрае і годна карыстаецца сваім мінулым жыцьцём, кажучы: «А вось я ў мінулым жыцьці…» Паколькі ён наймалодшы дзіцёнак у сям’і, маці даруе яму любую шкоду і не дае крыўдзіць іншым.
* **Эліс** (Івана Шкаркава) — 15-гадовая дачка. Сапраўднае імя Элішка, захапляецца ангельскай мовай і таму завецца на ангельскі манэр (ад Элізабэт). Ейнае каханьне да настаўніка ангельскае мовы Майка скончылася ў Празе судзімасьцю за тое, што пасьля разрыву з Майкам (які закахаўся ў кітаянку) яна зацягнулася ў праходзячую дэманстрацыю. Ейны другі аб’ект каханьня, уласьнік аўтакрамы Павал, не падабаецца нікому, акрамя Мацея. Мама жадала б бачыць жаніхом Эліс вэтэрынара Гроха.
* **Адэлька** (Клара Тласкалава). Мама сьпярша хацела нарадзіць яе дома, сярод сям’і. У апошнюю хвіліну раптоўна перадумала, і Эліс давялося везьці яе ў радзільню. Дзякуючы ёй дзед Ержабэк паладзіў сваю скрыпку і зноў стаў на ёй іграць.
* **Бабуля** (Яна Шцепанкава). Бабуля з разьвітым пачуцьцём гумару. Працавала кіроўцай трамваю. Ніхто не зьвяртаў увагі на яе пярэчаньні што да пераезду ў вёску. Пазьней прысабечыла ўсе заслугі сабе ў кніжнай вэрсіі сэрыялу.
* **Ержабэк** (Любамір Костэлка) — сусед, які можа паразумецца з усімі, акрамя бабулі. Пасьля з бабуляй пасябравалі і ўрэшце ажаніліся. Для сябе і сяброў гоніць дома гарэлку, называную Ержабкавіцай.
* **Анічка** (Патрыцыя Саларжыкава). Аднаклясьніцы яе недалюбліваюць за тое, што гуляла з Мацеем.
* **Маркета**. Новая вучаніца ў клясе, і Сьцяпан у яе вельмі моцна закахаўся. Каб заваяваць яе, прапанаваў Маркеце пракаціцца на кані Губэрце. Катаючыся на лузе, Маркета ўцякла на кані ад Сьцяпана. Так яны выяжджалі яшчэ двойчы, пакуль Сьцяпан не зразумеў, што яна радая бачыць каня, а не яго.

## Сьпіс сэрыяў

## Крыніцы

## Вонкавыя спасылкі
* Пра сэрыял  на бачыне Чэскай тэлевізіі
* 
* Ранча «Піковая сямёрка» на Белсаце
* «Ранча „Піковая сямёрка“» ў беларускім перакладзе

Катэгорыя:Чэскія тэлесэрыялы
Катэгорыя:Драматычныя тэлесэрыялы
Катэгорыя:Чэскае тэлебачаньне
Катэгорыя:Тэлесэрыялы 1998 году
Катэгорыя:Фільмы на чэскай мове